Title: ประกาศคณะกรรมการควบคุมการขนส่งทางบกประจำจังหวัดสระบุรี ฉบับที่ 49 (พ.ศ. 2550) เรื่อง กำหนดเส้นทางสำหรับการขนส่งประจำทางด้วยรถโดยสาร หมวด 4 จังหวัดสระบุรี สายที่ 2545 ชื่อเส้นทางตลาดนิคมพระพุทธบาท-บ้านเขาวง

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดสระบุรี
ฉบับที่
๔๙ (พ.ศ. ๒๕๕๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสระบุรี สายที่ ๒๕๔๕ ชื่อเส้นทาง
ตลาดนิคมพระพุทธบาท-บ้านเขาวง[๑]

ด้วย คณะกรรมการควบคุมการขนส่งทางบกประจำจังหวัดสระบุรีได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสระบุรีในการประชุมครั้งที่
๒/๒๕๔๙ เมื่อวันที่ ๒๙ กันยายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดสระบุรี สายที่ ๒๕๔๕ตลาดนิคมพระพุทธบาท-บ้านเขาวง โดยให้ใช้รายละเอียดเส้นทางดังนี้
คือ

สายที่
๒๕๔๕ ชื่อเส้นทาง ตลาดนิคมพระพุทธบาท-บ้านเขาวง
เริ่มต้นจากสถานที่จอดรถโดยสารประจำทางตลาดนิคมอำเภอพระพุทธบาท
แยกขวาไปตามทางหลวงแผ่นดินหมายเลข ๑ ถึงทางแยกไปวัดพระพุทธบาท แยกซ้ายไปตามถนนสายคู่
ผ่านวัดพระพุทธบาท ตรงไปตามทางหลวงแผ่นดินหมายเลข ๓๐๒๒ ผ่านเจ้าพ่อเขาตก ถึงสามแยกพุกร่างแยกซ้ายไปตามทางหลวงชนบทหมายเลข
สบ. ๔๐๐๙ ผ่านบ้านพุกร่าง บ้านโคกมะเดื่อ ไปสุดเส้นทาง ณ สถานที่จอดรถโดยสารประจำทางบ้านเขาวง

ประกาศ
ณ วันที่ ๑๙ มีนาคม พ.ศ. ๒๕๕๐
ธวัชชัย
เทอดเผ่าไทย
ผู้ว่าราชการจังหวัดสระบุรี
ประธานกรรมการควบคุมการขนส่งทางบก
ประจำจังหวัดสระบุรี

วัชศักดิ์/ผู้จัดทำ
๑๓
มิถุนายน ๒๕๕๐

[๑]
ราชกิจจานุเบกษา เล่ม ๑๒๕/ตอนที่ ๔๘ ง/หน้า ๑๒๒/๗ มิถุนายน ๒๕๕๐